Vendim
Nr. 445, datë 22.5.2013

Për përcaktimin e autoritetit kontraktues për dhënien me KONCESION vendor të projektimit, ndërtimit, financimit, operimit dhe transferimit të terminalit të transportit publik në qytetin e tiranës

Në mbështetje të nenit 100 të Kushtetutës dhe të neneve 5, pikat 1 e 3, e 16 të ligjit nr. 9663, datë 18.12.2006 “Për koncesionet”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Autoriteti kontraktues për kryerjen e procedurave ligjore për dhënien me koncesion vendor të terminalit të transportit publik në qytetin e Tiranës është Bashkia e Tiranës.
2. Koncesioni të jetë një koncesion i formës “projektim, ndërtim, financim, operim dhe transferim”, si propozim i kërkuar nga Bashkia e Tiranës.
3. Ngarkohet Bashkia e Tiranës për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha

